இது முந்தைய மாடலைவிட டிஸைனில் கொஞ்சம் மாற்றங்களைப் பெற்றிருந்ததுடன், முன்பைவிட அதிக வசதிகளையும் கொண்டிருந்தது. ஆனால், டொயோட்டா இனோவா க்ரிஸ்டா, டாடா ஹெக்ஸா, ஜீப் காம்பஸ் எனப் புதிய போட்டியாளர்கள் வரிசையாக வெளிவந்ததால், மஹிந்திராவின் எதிர்பார்ப்புகளுக்கு ஏற்ப இந்த காரின் விற்பனை அமையவில்லை. எனவே, இழந்த இடத்தை மீட்டெடுக்கும் விதமாகவும், பெட்ரோல் எஸ்யூவிகளுக்கு ஏற்பட்டிருக்கும் டிமாண்டை மனதில் வைத்தும், XUV 5OO-ன் இரண்டாவது ஃபேஸ்லிஃப்ட் மாடலை வடிவமைத்துக் கொண்டிருக்கிறது மஹிந்திரா. பாண்டிச்சேரியில் இந்த எஸ்யூவி டெஸ்ட் செய்யப்பட்டுக் கொண்டிருந்தபோது, அதனைப் படம் பிடித்திருக்கிறார், மோட்டார் விகடன் வாசகர் அர்ஜூன்.